**Brev til FAU angående Skolefrukt**

Ifølge hjemmesiden til Skolefrukt er ikke vår skole med i Skolefruktordningen. Dette er noe jeg ønsker at FAU skal se på og vurdere for elevene våre.

Skolefrukt driftes av Opplysningskontoret for frukt og grønt på vegne av Helsedirektoratet.

**Hva er skolefrukt og hva får elevene?**

Skolefrukt er et tilbud til alle norske grunnskoler om å abonnere på frukt og grønnsaker. Det kan enten være **foreldrebetalt ordning** eller at skolen oppretter felles bestilling som blir betalt av kommune, skole, FAU eller andre.

Elevene får utdelt en frisk frukt eller grønnsak på skolen.. Det kan være eple, pære, appelsin, banan, minigulrøtter, kiwi, nektarin eller klementin, avhengig av sesong. Leverandørene har forpliktet seg til å levere ulike frukter/grønnsaker i løpet av en uke. I tillegg til standard sortimentet nevnt over vil det i løpet av et semester kunne bli levert for eksempel plommer, bær og druer.

**Hvorfor Skolefrukt?**

I følge nasjonal faglig retningslinje for mat og måltider i skolen bør elevene tilbys ordninger som sikrer tilgang til grønnsaker, frukt eller bær daglig.

For at flest mulig skal ha råd til å delta, er ordningen subsidiert av staten.

**Hva koster det?**

Ved en foreldrebetalt ordning tegnes et abonnement for enten 1⁄2 år eller 1 år om gangen eller en kan **velge et løpende abonnement med fast månedlig betaling på kroner 72,-.**

**Tilbudet koster foresatte kroner 4,20 (fra august 2024)** per dag eleven får frukt, og subsidieres av det offentlige med kr 2,- per frukt/grønt. Foresatte betaler kun for de dagene skolen har bestemt at det skal deles ut frukt/grønt og fra startdatoen på abonnementet til eleven.

**Ordningen er tilrettelagt slik at det skal være minimalt med arbeid for skolen:**

* Administrasjonssystem for bestilling av frukt på skolefrukt.no.
* Foresatte betaler abonnement for elevene pr. semester, eller kroner 68,- per måned.
* Gratis kjøleskap for oppbevaring av frukt/grønt på skolene.
* Gratis fruktkasser for levering av frukt/grønt fra svalskap til kantine, kiosk eller klasserom.
* Skolefrukt har eget kundesenter som kan kontaktes på telefon 648 50 900.

Mer informasjon om ordningen finner dere her:

<https://skolefrukt.no/for-administrasjon/hvordan-kan-skolen-vaere-med/>
<https://skolefrukt.no/for-administrasjon/informasjon-til-skolene/>